19 பின்பு அவர்கள் அவரை அரயோப்பாகு என்னும் மன்றத்துக்கு அழைத்துக்கொண்டு போய்,  "நீர் அளிக்கும் இந்தப் புதிய போதனையைப் பற்றி நாங்கள் அறியலாமா?  20 நீர் எங்களுக்குச் சொல்வது கேட்கப் புதுமையாய் உள்ளதே!  அவற்றின் பொருள் என்னவென்பதை நாங்கள் அறிய விரும்புகிறோம்" என்றார்கள்.  21 ஏதென்சு நகரத்தார் அனைவரும்,  அங்குக் குடியேறி வாழ்ந்துவந்த அன்னியரும்  இதுபோன்ற புதிய செய்திகளைக் கேட்பதிலும்  சொல்லுவதிலும் மட்டுமே தங்கள் நேரத்தைப் போக்கினர். 